પોલીસે સ્ટેશનેથી અને હોસ્પિટલથી જ્યારે તે બધી કાર્યવાહી પતાવીને ઘરે પહોંચી ત્યારે સવારના ચાર વાગ્યા હતા.. હજુ પણ શેરીમાં ક્યાંક ક્યાંકનાનકડો ફટાકડો ફૂટી રહયો હોય તેવો અવાજ આવતો હતો.. તેની પાસે ઘરની ચાવી હતી જ.. દરવાજો ખોલીને સીધી તે બાળકોના ઓરડામાં ગઈ. બંનેબાળકોના ચહેરા પર બેફીકરાઈની એક મુસ્કાન હતી.. તેમને કપાળે ચુંબન કરીને તે બહાર નીકળી. જોયું તો સાસુ-સસરાના ઓરડાના દરવાજા પાસેનાદીવડાની જ્યોત ઘણી લાંબી થઇને પ્રકાશિત થતી હતી.. તે થોડી નજીક ગઈ અને જોયું તો તેમાં ભરપૂર તેલ હતું. જાણે સાસુમાએ વહુના જીવનને આજ્યોત સાથે સરખાવ્યું હોય..! તેલ પૂરીને તેને આયુષ્ય બક્ષતા હોય તેમજ ! તે પોતાના ઓરડામાં ગઈ અને પતિના ફોટો પાસે જઈને ઉભી રહી..